DFO u ḓo vha nea invoice nahone a vha rumela kha Ofisi ya zwa Masheleni ine ya vha tshiṱitshini tsha mapholisa uri vha badele mbadelo yo tiwaho. Mbadelo i tea u itwa nga tshelede kana tshekhe yo garantiwaho nga bannga. Vha ḓo rasiti ya sa vhuṱanzi ha mbadelo. Vha tea u ṋea DFO rasiti iyi uri a kone u isa phaṋda na u sedzana na khumbelo yavho. Tshumelo iyi ndi ya muthu a tamaho u wana thendelo ya vhudzulo ha tshoṱhe nga ṅwambo wa uri u muraḓo wa muṱa wa mudzulapo kana muthu ane a vha na thendelo ya vhudzulo ha tshoṱhe. Miraḓo ya muṱa ndi vhathu vhane vha vha na vhushaka ha u thoma na mudzulapo kana muthu ane a vha mudzuli wa tshoṱhe, u fana na vhana vhane vha vha vhau nga mbebo na vha si vhau nga mbebo, kana vhabebi vhau na vhabebi vha si vhau nga mbebo.